רוכב אופניים נפצע קשה בתאונת דרכים (תמונות) - אשדוד אונליין
תגיות2 איחוד הצלה אשדוד חדשות אשדוד און ליין חדשות אשדוד פלילי חדשות של אשדוד מד"א תאונת דרכים
ישראל אוחיון | יום שלישי - 27/06/17 - 10:04
דוברות מד"א: בשעה 09:40 התקבל דיווח במוקד 101 של מד"א במרחב לכיש על רוכב אופניים שנפגע מרכב ברחוב יצחק הנשיא באשדוד. חובשים ופאראמדיקים של מד"א מעניקים במקום טיפול רפואי לגבר כבן 70 במצב קשה. עדכון בהמשך.
דוברות איחוד הצלה: למוקד 1221 של איחוד הצלה התקבלה קריאה על רוכב אופניים שנפגע מרכב ברחוב שלמה בן יוסף באשדוד. מתנדבי רפואת חירום של איחוד הצלה סניף לכיש שהגיעו ראשונים לזירה העניקו לו טיפול רפואי ראשוני ומצבו מוגדר קשה.
נסיבות התאונה נבדקות ע"י משטרת ישראל במקום. פרטים נוספים בהמשך במידת הצורך.
דוברות איחוד הצלה: בהמשך לתאונה הקשה ברחוב שלמה בן יוסף באשדוד – משה ויצמן חובש רפואת חירום של איחוד הצלה סיפר: "כשהגעתי לזירה נתקלתי במתנדבים מיחידת האופנועים של איחוד הצלה שמעניקים טיפול רפואי ראשוני וסיוע נשימתי לרוכב אופניים שנפגע מרכב. לאחר הטיפול הראשוני בזירת התאונה הוא פונה לבית החולים כשהוא ללא הכרה וסובל מחבלות ופציעות בראשו כתוצאה מפגיעת רכב".
דוברות המשטרה (לכיש): ראשוני – תאונת דרכים קשה ארעה לפני זמן קצר בצומת רחובות יצחק הנשיא – שלמה בן יוסף בעיר אשדוד במהלכה נפגע רוכב אופניים באורח קשה מפגיעת רכב. כוחות משטרה במקום ובוחן תאונות דרכים החל בחקירת נסיבות התאונה. (נהג הרכב הפוגע במקום).
צילום: דניאל דרובישבסקי תיעוד מבצעי מד"א / אבי עמאר דובר איחוד הצלה